Molveno

Molveno on vald (comune) Trento provintsis Põhja-Itaalias, paiknedes umbes 40 km Trentost loodes.

 Geograafia 

Molveno paikneb 4 km pika Molveno järve põhjapoolses otsas, Brenta Dolomiitide ja Paganella mäe jalamil.

Molveno järv, tekkinud maalihke tulemusena umbes 4000 aastat tagasi, on Trentino-Alto Adiges suuruselt teine, 3,3 km². Selle maksimaalne sügavus on 123 m.

Molveno külgneb järgmiste valdadega: Andalo, Cavedago, Tre Ville, San Lorenzo in Banale, Spormaggiore, Vallelaghi ja Ville d'Anaunia.

 Ajalugu 

Molveno piirkond on asustatud teadaolevalt neoliitikumist saati. Oma strateegilise asukoha tõttu Brenta-Paganella platoo sissepääsu juures vaidlesid tema üle Trento piiskopid, Tirooli krahvid ja Flavoni krahvid.

Aastatel 1802–1805 ehitasid austerlased järvele rea kindlustusi Prantsuse vägede peatamiseks.

 Välislingid 

 Molveno koduleht
 Molveno turismi veebileht

Kategooria:Trento provintsi vallad